
Grozījumi likumā "Par tiesu varu"
Izdarīt likumā "Par tiesu varu" (Latvijas Republikas Augstākās Padomes un Valdības Ziņotājs, 1993, 1. nr.; Latvijas Republikas Saeimas un Ministru Kabineta Ziņotājs, 1994, 1., 13. nr.; 1995, 10., 22. nr.; 1996, 3., 13. nr.; 1997, 5., 21. nr.; 1998, 22., 23. nr.; 1999, 23. nr.; 2001, 24. nr.; 2002, 23. nr.; 2003, 14. nr.; 2004, 2. nr.; 2005, 8., 20. nr.; 2006, 7., 24. nr.; 2007, 24. nr.; 2008, 10., 24. nr.; 2009, 2., 12., 14. nr.; Latvijas Vēstnesis, 2009, 199. nr.; 2010, 99., 206. nr.; 2011, 99., 120. nr.; 2013, 128., 201. nr.; 2014, 228. nr.; 2015, 97., 122. nr.; 2018, 20., 188., 225. nr.; 2020, 49., 102., 123., 178., 243. nr.; 2024, 3., 213.A nr.) šādus grozījumus:
1. 14. pantā:
izslēgt pirmajā daļā vārdus "kā arī likumā "Par interešu konflikta novēršanu valsts amatpersonu darbībā" paredzētajos gadījumos";
papildināt pantu ar 3.1 daļu šādā redakcijā:
"(31) Ja kāds no lietas dalībniekiem atbilstoši likumam "Par interešu konflikta novēršanu valsts amatpersonu darbībā" ir vai pēdējo divu gadu laikā ir bijis tiesneša darījuma partneris, tiesnesis par to informē lietas dalībniekus. Tiesnesis šādos gadījumos var piedalīties lietas izskatīšanā, ja viņš nav personiski tieši vai netieši ieinteresēts lietas iznākumā. Personas, kas piedalās lietā, var pieteikt noraidījumu tiesnesim."
2. Izslēgt 27. panta otrās daļas otro teikumu.
3. Papildināt 28.2 pantu ar sesto daļu šādā redakcijā: 
"(6) Tiesa var publicēt slēgtā tiesas procesā izskatītā lietā pieņemtu nolēmumu, ja tajā formulētas būtiskas judikatūras atziņas. Publicējot šādu tiesas nolēmumu, tiesa papildus aizsedz to informāciju, kuras aizsardzībai noteikts slēgts tiesas process."
4. 28.6 pantā:
izslēgt ceturto un piekto daļu;
izteikt 5.1 daļas otro teikumu šādā redakcijā:
"Tiesas sēžu kalendārā veikto atzīmi par tiesas sēdes datuma un laika noteikšanu ņem vērā, plānojot lietu izskatīšanu tiesas sēdē ar tā zvērināta advokāta vai prokurora piedalīšanos, kura piedalīšanās citā tiesas sēdē jau atzīmēta tiesas sēžu kalendārā.";
svītrot septītajā daļā vārdus "izņemot judikatūras datubāzi, kurā iekļautā informācija ir vispārpieejama".
5. Papildināt likumu ar 28.8 pantu šādā redakcijā:
"28.8 pants. Judikatūras nolēmumu arhīvs
Augstākā tiesa savā tīmekļvietnē uztur judikatūras nolēmumu arhīvu. Judikatūras nolēmumu arhīvā publicējamās informācijas atlases un apstrādes kārtību nosaka Augstākās tiesas priekšsēdētājs."
6. 32. pantā:
izslēgt trešajā daļā vārdus "pēc tieslietu ministra priekšlikuma";
papildināt ceturto daļu ar otro un trešo teikumu šādā redakcijā:
"Izmeklēšanas tiesnesis var pabeigt iztiesāt tās viņa tiesvedībā esošās krimināllietas, kuru iztiesāšana uzsākta līdz brīdim, kad tiesnesis uzsācis pildīt izmeklēšanas tiesneša pienākumus. Izmeklēšanas tiesnesis neizlemj ierosinājumus attiecībā uz tām personām, pret kurām viņa tiesvedībā ir krimināllieta."
7. 33. pantā:
aizstāt otrajā daļā vārdus "tieslietu ministra priekšlikuma" ar vārdiem "Tieslietu padomes iniciatīvas";
izslēgt trešās daļas 9. punktā vārdus "saskaņā ar apgabaltiesas priekšsēdētāja lēmumu";
izslēgt trešās daļas 10. punktā vārdus "saskaņā ar apgabaltiesas priekšsēdētāja lēmumu";
papildināt trešo daļu ar 11. punktu šādā redakcijā:
"11) nosaka tiesneša amata pienākumu izpildes vietu tiesas darbības teritorijas ietvaros. Ja tiesnesis nepiekrīt viņa pārcelšanai uz citu amata pienākumu izpildes vietu tiesas darbības teritorijas ietvaros, par pārcelšanu lemj Tieslietu padome."
8. Izteikt 33.4 panta pirmo daļu šādā redakcijā:
"(1) Par rajona (pilsētas) tiesu reorganizāciju lemj Tieslietu padome." 
9. Izslēgt 39. panta otrajā daļā vārdus "pēc tieslietu ministra priekšlikuma".
10. 40. pantā:
aizstāt otrajā daļā vārdus "tieslietu ministra priekšlikuma" ar vārdiem "Tieslietu padomes iniciatīvas";
izslēgt ceturto un piekto daļu.
11. Izteikt 48. panta pirmo daļu šādā redakcijā:
"(1) Senatoru skaitu katrā departamentā nosaka Augstākās tiesas priekšsēdētājs."
12. Izteikt 50.2 panta trešo daļu šādā redakcijā:
"(3) Rajonu (pilsētu) tiesu un apgabaltiesu budžeta pieprasījumu projektu sagatavo Tiesu administrācija un iesniedz to Tieslietu padomei. Tieslietu padome var papildināt vai grozīt rajonu (pilsētu) tiesu un apgabaltiesu budžeta pieprasījumu. Tiesu administrācija pēc Tieslietu padomes viedokļa saņemšanas rajonu (pilsētu) tiesu un apgabaltiesu budžeta pieprasījumu, pievienojot tiem Tieslietu padomes viedokli, iesniedz Tieslietu ministrijai tālākai iesniegšanai Finanšu ministrijā."
13. 51. pantā:
izteikt pirmās daļas 3. punktu šādā redakcijā:
"3) tā ir ieguvusi maģistra vai doktora grādu tiesību zinātnēs un jurista kvalifikāciju;";
izslēgt trešās daļas otro teikumu.
14. Izteikt 52. panta pirmās daļas 1. punktu šādā redakcijā:
"1) vismaz piecus gadus darbojusies juridiskajā specialitātē pēc maģistra grāda iegūšanas vai vismaz piecus gadus strādājusi tiesneša palīga amatā, vai vismaz trīs gadus strādājusi tiesas jurista vai tiesas padomnieka amatā;".
15. Papildināt 53. panta otro daļu aiz vārdiem "advokāta, prokurora" ar vārdiem "tiesas jurista, tiesas padomnieka".
16. Izslēgt 54.1 panta otro daļu.
17. 55. panta pirmajā daļā:
papildināt 9. punktu pēc vārdiem "zvērināta notāra palīga amata" ar vārdiem "maksātnespējas procesa administratora amata";
papildināt daļu ar 10. punktu šādā redakcijā:
"10) kuru tiesa ir atcēlusi no tiesiskās aizsardzības procesa, konstatējot šīs personas pilnvaru ļaunprātīgu izmantošanu, ja nav pagājuši pieci gadi no dienas, kad attiecīgais tiesas nolēmums stājies spēkā."
18. Aizstāt 57. pantā vārdus "tieslietu ministrs" ar vārdiem "Tieslietu padome".
19. Izteikt 9.1 nodaļas nosaukumu šādā redakcijā:
"9.1 nodaļa
TIESNEŠU ATLĪDZĪBA UN SPECIĀLĀ PENSIJA".
20. 66.2 pantā:
izteikt panta nosaukumu šādā redakcijā:
"66.2 pants. Tiesnešu speciālā pensija";
aizstāt vārdus "izdienas pensiju" ar vārdiem "speciālās pensijas". 
21. Izslēgt 73.2 pantā vārdus "pēc tieslietu ministra priekšlikuma". 
22. Izslēgt 73.3 pantu.
23. Aizstāt 74. panta otrajā daļā vārdus "tieslietu ministra" ar vārdiem "attiecīgās tiesas priekšsēdētāja".
24. Izslēgt 75. panta pirmajā daļā vārdus "pēc tieslietu ministra priekšlikuma".
25. Izslēgt 77. panta pirmajā un otrajā daļā vārdus "pēc tieslietu ministra priekšlikuma".
26. 89. pantā:
papildināt piekto daļu ar otro teikumu šādā redakcijā:
"Tieslietu padome nosaka minimālo mācību apjomu.";
izteikt 5.1 pantu šādā redakcijā:
"(51) Pēc pirmreizējas stāšanās rajona (pilsētas) vai apgabaltiesas tiesneša amatā tiesnesim ir pienākums apgūt jauno tiesnešu mācību kursu."
27. Izteikt 89.1 pantu šādā redakcijā:
"Tieslietu padome ir koleģiāla institūcija, kas pārstāv tiesu varu attiecībās ar citām valsts institūcijām, piedalās tiesu sistēmas politikas veidošanā, organizatoriski vada tiesu sistēmas darbību, kā arī lemj par tiesnešu karjeras virzības un tiesu budžeta jautājumiem."
28. Izteikt 89.2 panta ceturto daļu šādā redakcijā:
"(4) Tieslietu padomes atklātajās sēdēs ar padomdevēja tiesībām var piedalīties tiesībsargs, Tiesu administrācijas direktors un Tieslietu akadēmijas direktors vai šo personu pilnvaroti pārstāvji, Latvijas tiesneši starptautiskās un pārnacionālās tiesās, kā arī tiesnešu un prokuroru biedrību pārstāvji. Par šo personu dalību slēgtajās sēdēs lemj Tieslietu padome."
29. Izteikt 89.5 panta pirmo daļu šādā redakcijā:
"(1) Vēlēts Tieslietu padomes loceklis uzskatāms par atstādinātu no Tieslietu padomes locekļa pienākumu izpildes, ja viņš ticis atstādināts no tiesneša amata pienākumu izpildes saskaņā ar šo likumu."
30. 89.9 pantā:
izteikt ceturto daļu šādā redakcijā:
"(4) Tieslietu padome ir lemttiesīga, ja lēmuma pieņemšanā piedalās vismaz divas trešdaļas lemttiesīgo Tieslietu padomes locekļu.";
papildināt pantu ar 5.1 daļu šādā redakcijā:
"(51) Balsojumos par tiesnešu karjeras jautājumiem piedalās vienīgi Tieslietu padomes locekļi, kas ir tiesneši."
31. Papildināt 89.11 panta astoto daļu ar otro teikumu šādā redakcijā:
"Par Saeimas rīcību, neapstiprinot personu tiesneša amatā, Tieslietu padome var iesniegt pieteikumu Satversmes tiesas likumā noteiktajā kārtībā kā par Saeimas aktu."
32. Izslēgt 91.4 panta ceturto daļu.
33. Papildināt 16. nodaļu ar 98.4, 98.5  un 98.6 pantu šādā redakcijā:
"98.4 pants. Tiesu darbinieki
(1) Tiesu darbinieki veic juridiska vai administratīva rakstura uzdevumus tiesas funkciju nodrošināšanai.
(2) Rajona (pilsētu) tiesu un apgabaltiesu darbinieku sarakstu un tiesu darbinieku amata pienākumu standartu nosaka Tieslietu padome.
(3) Augstākās tiesas darbinieku amatu sarakstu un amata aprakstus nosaka Augstākā tiesa.
 
98.5 pants. Tiesas jurists
(1) Tiesas jurists ir tiesas darbinieks, kas tiesneša vai tiesas priekšsēdētāja uzdevumā veic juridiska rakstura uzdevumus tiesas funkciju nodrošināšanai, tajā skaitā analizē tiesību normas, judikatūru un citus tiesību avotus, sagatavo nolēmumu un citu tiesas dokumentu projektus.
(2) Tiesas jurista amatu var ieņemt persona, kura:
1) ir Latvijas Republikas pilsonis;
2) pārvalda latviešu valodu;
3) ieguvusi bakalaura vai maģistra grādu tiesību zinātnē;
4) nav sodīta par tīšiem noziedzīgiem nodarījumiem vai ir reabilitēta, vai kurai ir noņemta vai dzēsta sodāmība.

98.6 pants. Tiesas padomnieks
(1) Tiesas padomnieks ir tiesas darbinieks, kas veic Augstākās tiesas darbam nepieciešamo zinātniski analītisko funkciju juridiskajā jomā.
(2) Tiesas padomnieka amatu var ieņemt persona, kura:
1) ir Latvijas Republikas pilsonis;
2) pārvalda latviešu valodu;
3) ieguvusi maģistra grādu tiesību zinātnē;
4) nav sodīta par tīšiem noziedzīgiem nodarījumiem vai ir reabilitēta, vai kurai ir noņemta vai dzēsta sodāmība."
34. Izslēgt 99. un 105.1 pantu.
35. Izteikt 106. pantu šādā redakcijā: 
"106. pants. Tiesas darbinieku darba tiesiskās attiecības
(1) Rajona (pilsētas) tiesas un apgabaltiesas darbinieks darba tiesiskās attiecības nodibina ar Tiesu administrāciju, bet Augstākās tiesas darbinieks – ar Augstāko tiesu Darba likumā noteiktajā kārtībā.
(2) Tiesas darbinieku atlīdzību Tieslietu padomes noteiktajā kārtībā nosaka atbilstoši Valsts un pašvaldību institūciju amatpersonu un darbinieku atlīdzības likumam.
(3) Atbilstoši piešķirtajiem valsts budžeta līdzekļiem un Tieslietu padomes noteiktajai amatu struktūrai tiesā var pieņemt darbā speciālistu uz noteiktu vai nenoteiktu laiku konkrētu uzdevumu veikšanai."
36. 107. panta otrajā daļā:
izteikt 1. punktu šādā redakcijā:
"1) izdod iekšējos normatīvos aktus tiesu atbalsta funkciju īstenošanai;";
izteikt 3. punktu šādā redakcijā:
"3) piedalās rajona (pilsētu) tiesu un apgabaltiesu darba organizācijas jautājumos."
37. 107.1 pantā: 
papildināt pantu ar 1.1daļu šādā redakcijā:
"(11) Tiesu administrācijas funkcionālo pakļautību tiesu darba organizācijas jautājumos, tiesu budžeta plānošanā un administrēšanā, tiesnešu pašpārvaldes atbalsta jautājumos, kā arī tiesu personāla jautājumos īsteno Tieslietu padome.";
izteikt otrās daļas 3. un 4. punktu šādā redakcijā:
"3) organizē tiesnešu un tiesu darbinieku personāla vadības procesus, kā arī kārto tiesnešu un tiesu darbinieku personāllietas;
4) nodrošina Tiesnešu disciplinārkolēģijas, Tiesnešu kvalifikācijas kolēģijas, Tiesnešu ētikas komisijas darbu un Tiesu priekšsēdētāju atlases komisijas darbu;";
aizstāt otrās daļas 21. punktā vārdus "valsts akciju sabiedrību" ar vārdiem "sabiedrību ar ierobežotu atbildību".
38. 108. pantā:
papildināt 1. punktu aiz vārda "paskaidrojumus" ar vārdiem "lai izlemtu jautājumu par disciplinārlietas ierosināšanu";
izslēgt 4. punktu.
39. Papildināt pārejas noteikumus ar 108., 109. un 110. punktu šādā redakcijā:
"108. Tiesneša palīgu, kas atbilst šā likuma 98.5 panta prasībām, pārceļ tiesas jurista amatā.
109. Šā likuma grozījums par 99. panta izslēgšanu stājas spēkā 2032. gada 1. janvārī. Tiesneša palīgiem, kas uz 2032. gada 1. janvāri neatbilst šā likuma 98.5 panta prasībām, tiek piedāvātas citas darbinieku amata vakances, ja tādas tiesā ir, vai tiek izbeigtas darba tiesiskās attiecības.
110. Personas, kas pieņemtas darbā tiesas padomnieka amatā līdz šā likuma 98.6 panta spēkā stāšanās dienai, līdz 2027. gada 1. jūnijam apliecina savu atbilstību 98.6 pantā noteiktajām prasībām. Personām, kas neatbilst šā likuma 98.6 panta prasībām, tiek piedāvātas citas darbinieku amata vakances, ja tādas tiesā ir, vai tiek izbeigtas darba tiesiskās attiecības."
Likums stājas spēkā 2027. gada 1. janvārī.

